**Notat vedrørende afledte driftsudgifter til fremtidige anlægsinvesteringer overslagsårene 2026-2028**

Det fremgår af budgetaftalen for budget 2017-2020, at det fremover sikres, at der til enhver anlægssag også fremlægges forslag til de afledte driftsudgifter – hensigtserklæring H25.

De beregnede afledte driftsudgifter indarbejdes i budgettet året efter, at anlægget er taget i brug. Ved køb og salg af grunde og bygninger indarbejdes afledte driftsudgifter ligeledes i budgettet året efter.

På baggrund af de i budgetaftalerne vedtagne anlægsprojekter i overslagsårene, er der nedenstående lavet en oversigt over, hvad der forventes i afledte driftsudgifter.

|  |  |  |  |
| --- | --- | --- | --- |
| **Tekst** | **2026** | **2027** | **2028** |
| Få det fikset | 150.000 | 150.000 | 150.000 |
| Kulturhus i Kalundborg havnepark |  | 900.000 | 900.000 |
| Springcenter Høng | 650.000 | 650.000 | 650.000 |
| Centertorv Svebølle | 250.000 | 250.000 | 250.000 |
| Kystsikring vejen ved Reersø | 50.000 | 50.000 | 50.000 |
| Flytning af Kathøj til Hvidebækskolen | 500.000 | 500.000 | 500.000 |
| Ny kærbyvej etape 1+2 |  |  | 400.000 |
| Rørmosecentret (bygningsdel) | 850.000 | 1.135.000 | 1.135.000 |
| Rørmosecentret (Plejepersonale) | 7.450.000 | 10.000.000 | 10.000.000 |
| P-plads Bredgade | 150.000 | 150.000 | 150.000 |
| Ombygning Reersøhuset | 10.000 | 10.000 | 10.000 |
| Gørlev Svømmehal |  |  | 5.170.000 |
| **Total** | **10.060.000** | **13.795.000** | **19.365.000** |

Ovenstående liste er skønsmæssige beløb, for flere af de ovenstående projekter er rammerne ikke endeligt fastlagt, hvilket har betydning for de afledte driftsudgifter.

Selve periodiseringen af udgifterne kan ligeledes forskydes.

På vejområdet omfatter driftsudgifterne renholdelse, pasning af beplantninger, vedligeholdelse af skilte, belægninger, drift af udelys og vejafvanding m.v. Udgifter til vintervedligeholdelse og slidlagsudskiftninger er ikke omfattet, da disse afholdes af konto for vintertjeneste og anlægskonto til asfaltarbejder.